તેની મેધા, તેને જિંદગી જીવવાની છટપટાહટ, તેની નાદાનિયત, અલ્પજીવી પણ જ્વલંત સફળતા, તેનાં વ્યસનો, તેની બાલિશતા, તેના પ્રેમસંબંધો અને ધૂળ ચાટતી નિષ્ફળતા, તેના ‘શંકાસ્પદ’ મૃત્યુના કારણે તેમજ તેના સંગીતની સ્વર્ગીયતાના કારણે તેની જીવનકહાણી અનેકોએ અનેકવાર લખી છે, કહી છે, ગાઈ છે, ભજવી છે અને ભેળસેળ ભેદભરમ ભભરાવીને તમારી ને મારી સામે મૂકી છે જેનો સૌથી જાણીતો દાખલો છે નાટ્યકાર પીટર શેફર્સનું નાટક અને સિનેમા ‘આમાદેઉસ’.